《复高都宪》
明代·胡居仁

人道人生会晤易，我道人生会晤难。一代人才能有几，百年心事总相关。

仰高峰下冰霜肃，芗水溪头风月閒。却念同胞多赤子，家书谁与报平安。

作者简介：（1434—1484）明江西馀干人，字叔心，号敬斋。吴与弼门人。绝意仕进。其学以主忠信为先，以求放心为要。筑室山中，四方来学者甚众。后主白鹿书院。万历中追谥文敬。有《易象钞》、《居业录》、《胡文敬公集》。